Eleonóra Habsburská

Eleonóra Habsburská (* 15. november 1498, Brusel, Belgicko – † 18. február 1558, Talavera de la Reina, Španielsko) bola rakúska arcivojvodkyňa, španielska infantka a kráľovná portugalská a francúzska.

Život 
Eleonóra bola dcéra burgundského vojvodu Filipa Habsburského a jeho manželky Jany I., kráľovnej Kastílie a Leónu. Jej rodičia mali búrlivé manželstvo, hoci sa zo začiatku zdalo, že bude šťastné. Filip bol záletný a jeho manželka to nebola ochotná tolerovať, preto sa Filip, za podpory svojho svokra aragónskeho kráľa Ferdinanda II. snažil vyhlásiť Janu za šialenú. Po Filipovej smrti bola kráľovná „šialená“ žiaľom zavretá v kláštore, kde strávila zvyšok života, a vládu prevzal jej otec.

Eleonóra prežila detstvo na dvore svojej tety Margaréty Habsburskej, nizozemskej miestodržiteľky, spolu s bratom Karolom a sestrami Izabelou a Máriou. Margaréta Habsburská bola veľmi vzdelaná žena a všetkým deťom poskytla láskyplnú starostlivosť aj skvelé vzdelanie.

Manželstvá a deti 
7. marca 1519 sa v Lisabone vydala za portugalského kráľa Manuela I. (* 1469 – † 1521), s ktorým mala dve deti:
 Karol (* 18. august 1520 – † 15. apríl 1521)
 Mária (* 8. jún 1521 – † 10. október 1577), pani z Visea, jedna z najbohatších princezien Európy

5. augusta 1530 sa vydala vo Viedni za francúzskeho kráľa Františka I. (* 1494 – † 1547).

Rodokmeň Eleonóry Habsburskej

Iné projekty

Zdroj 

Španielske princezné
Habsburgovci
Kráľovské manželky Portugalska
Kráľovské manželky Francúzska
Arcivojvodkyne
Osobnosti z Bruselu